**Bestyrelsens beretning 2019**

I år har vi desværre måtte sige farvel til Hilmar Jensen, som var en meget dygtig og afholdt sekretær for Ferskvandsfiskeriforeningen for Danmark. Han havde meget let ved at formulere sig på skrift. Normalt var referatet fra bestyrelsens møder, videresendt inden dagen var forbi.

**Lystfiskerkystcenteret**

Ønsket om placering ved Assens Havn blev afvist på grund af strandbeskyttelses linjen. Ny placering i Assens ønskes. Focus er især rettet mod tyske lystfiskere. Tovholderen forventer at det kommer til at køre med de 32 mio kr. som er afsat i finansloven.

**Sæler**

Der er kommet udkast til en ny sælforvaltningsplan. Både for spættet sæl og for gråsæler. Der er forsøgsvis givet tilladelse til bortskydning af 40 gråsæler. Bestanden i Østersøen er 40.000-60.000 stk., mod ca. 1.500 stk., da de blev fredet. Det ser ud til, at ved den årlige optælling af sælunger, er der kun 50% ved isfri vinter i den finske bugt. Spættet sæl i Limfjorden kan der, ifølge udkastet, stadig søges om regulering til i vandløb. Indtil videre er der kun givet tilladelse i Karup Å. Der er skudt 6 stk. i 2018 og 4 stk. i 2019. I sæludkastet lægges der op til debat, om der skal være jagttid på spættet sæl, og også bedre regler for sæl safari, dvs. fred på ynglepladserne.

**Havørred Limfjorden**

Limfjordsrådet præsenterer et lystfiskerprojekt ”Havørred Limfjorden”, med forventning om 10.000 lystfiskere årligt. Det projekt, er med den nuværende overbefolkning af spættet sæl, mere ønsketænkning, end en realistisk mulighed.

**Signalkrebs**

Regler for fangst eller ikke fangst i 2020, er ukendt. Visse personer i DTU ønsker forbud mod fangst. EU kalder signal krebs for innovativ art.

**Ål**

Åle situationen i EU er lidt i forbedring, men det er vanskeligt at vurdere, om det er genopretningsplanen der allerede virker. Ål er 5-25 år i ferskvand/brakvand, så det er måske bare naturlig udsving. Forskere anbefaler stadig intet fiskeri. Fangst af ål i EU har et fald på 50 år, på 90%.

**Laks**

2019 var Laksens År og der var internationale konferencer i Danmark. Fangst af vildlaks, er på verdensplan, halveret på 20 år. Danmark er det eneste land hvor vildlaksen, i de vestjyske åer, er i fremgang.

**Nyt**

Vi har en ny medlemsgruppe i 2020, nemlig De Danske Ørredsøer.